| Medaljeoversikt |
| --- |
| Friidrett |
| Konkurrerte for Russlands flagg Russland |
|  Innendørs-EM |
| Gull | Gøteborg 2013 | Høydehopp |
|  U23-EM |
| Sølv | Ostrava 2011 | Høydehopp |
|  Universiaden |
| Gull | Kazan 2013 | Høydehopp |
| Bronse | Shenzhen 2011 | Høydehopp |
|  Junior-EM |
| Gull | Novi Sad 2009 | Høydehopp |
|  Ungdoms-VM |
| Gull | Ostrava 2007 | Høydehopp |
|  European Youth Olympic Festival |
| Gull | Beograd 2007 | Høydehopp |

**Sergej Mudrov** (Сергей Алексеевич Мудров, født 8. september 1990 i Kinesjma) er en russisk høydehopper. Han ble russisk mester innendørs i 2011 og 2013, og har EM-gull innendørs fra 2013 og gull fra Sommeruniversiaden 2013 som fremste internasjonale meritter.

Karriere
--------

Mudrov deltok ved ungdoms-VM i friidrett 2007, der han kom på 2.-plass i høyde, bak kinesiske Wang Chen. Begge hadde 2,22 meter som høyeste hopp. Samme år vant han høyde ved European Youth Olympic Festival i Beograd. 

I 2008 vant han høydehopp ved det russiske juniormesterskapet, og han deltok også ved junior-VM i friidrett 2008 der han kom på 4.-plass. Ved junior-EM i friidrett 2009 vant han gull, med ny personlig rekord på 2,25 meter. 

Han deltok ikke i noen større, internasjonale mesterskap i 2010. Ved det russiske U23-mesterskapet innendørs kom han på 5.-plass, og han kom på 6.-plass ved det russiske mesterskapet i friidrett innendørs. Han kom på 4.-plass ved Europa SC High Jump i Slovakia, og 3.-plass ved Moskvamesterskapet innendørs i februar og Moscow Open i juni. Han vant det russiske U23-mesterskapet utendørs, og vant også høydehopp ved Summer Games i Russland. I juli vant han den russiske U23-sommerspartakiaden.

I 2011 ble han russisk mester innendørs, med en høyde på 2,30 meter. Han ble tatt ut til EM i friidrett innendørs 2011, men greide bare 2,17 meter i kvalifiseringen, som var 18. beste resultat, og gikk ikke til finalen. Han vant også det russiske U23-mesterskapet utendørs, og kom på 2.-plass ved U23-EM i friidrett 2011. Ved Sommeruniversiaden 2011 i Kina fikk han bronse, bak Bohdan Bondarenko og Wojciech Theiner. 

Mudrov vant Moscow Cup - Christmas Cup i januar 2012, med et hopp på 2,27 meter. Han kom på 3.-plass ved Governor's Cup i Volgograd, og vant Moskvamesterskapet innendørs. Han vant også det russiske studentmesterskapet innendørs i februar, der han hoppet 2,30. Ved det russiske mesterskapet innendørs 2012 kom han på 8.-plass med 2,15 meter. Utendørs vant han det russiske U23-mesterskapet i friidrett, og han kom på 3.-plass både ved Meeting International de Montreuil i Frankrike og Josef Odlozil Memorial i Tsjekkia. Han ble tatt ut til å delta ved EM i friidrett 2012 i Helsingfors, der han kom på 4.-plass. Han hadde samme høyde som bronsevinner Mickaël Hanany, men Hanany brukte ett forsøk mindre på 2,24 enn Mudrov. I juli kom han på 5.-plass ved det russiske mesterskapet i friidrett, og 3.-plass ved det russiske U23-mesterskapet. Han avsluttet sesongen med 2.-plass ved High Jumps i Buhl i Tyskland. 

Han ble russisk mester i høydehopp innendørs for andre gang i 2013. Han deltok ved EM i friidrett innendørs 2013 i Göteborg, der han satte personlig rekord med 2,35 meter, og vant dette mesterskapet. Han vant også høydehopp ved Sommeruniversiaden 2013 i Kazan i Russland. 

I 2014 deltok han ikke i noen større internasjonale mesterskap, men kom på 3.-plass ved det russiske mesterskapet innendørs, og han ble slått ut i kvalifiseringsrunden ved det russiske mesterskapet utendørs, der han hoppet 2,15 meter og fikk 11. beste resultat. 

Ved Moskvamesterskapet innendørs 2015 kom han på 4.-plass, der han igjen stoppet på 2,15 meter. Samme høyde greide han ved Russian Cup, der han endte på 6.-plass. Han hoppet 2,25 ved det russiske mesterskapet utendørs i august, og kom med det på 3.-plass. Etter dette deltok han bare ved to mindre stevner, han kom på 3.-plass ved Loiste Eliittikisat i Finland og 2.-plass ved Meeting Citta Di Padova i Italia.

Referanser
----------

1. ↑   World Athletics Database, World Athletics utøver-ID 228555, oppført som Sergey Mudrov[Hentet fra Wikidata]
2. 1 2 3 4 5 6  RusAthletics - *Sergey Mudrov*, besøkt 14. desember 2015.
3. ↑  European Athletics - *European Athletics Indoor Championships - Paris 2011*, besøkt 14. desember 2015.
4. ↑  jump MenFinal European Athletics - *Helsinki 2012 - High jump Men - Final*, besøkt 15. desember 2015.

Eksterne lenker
---------------

* (en) Sergej Mudrov – Olympics.com Rediger på Wikidata

* (en) Sergej Mudrov – Olympic.org Rediger på Wikidata

* (en) Sergej Mudrov – World Athletics Rediger på Wikidata

* (en) Sergej Mudrov – Diamond League Rediger på Wikidata

* (en) Sergej Mudrov – Track and Field Statistics Rediger på Wikidata
* (en) Profil hos RusAthletics

| * v
* d
* r
Europamestere i høydehopp innendørs, menn |
| --- |
| 
* 1966: Valerij Skvortsov
* 1967: Anatoliy Moroz
* 1968: Valerij Skvortsov
* 1969: Valentin Gavrilov
* 1970: Valentin Gavrilov
* 1971: István Major
* 1972: István Major
* 1973: István Major
* 1974: Kęstutis Šapka
* 1975: Vladimír Malý
* 1976: Sergej Senjukov
* 1977: Jacek Wszoła
* 1978: Vladimir Jasjtsjenko
* 1979: Vladimir Jasjtsjenko
* 1980: Dietmar Mögenburg
* 1981: Roland Dalhäuser
* 1982: Dietmar Mögenburg
* 1983: Carlo Thränhardt
* 1984: Dietmar Mögenburg
* 1985: Patrik Sjöberg
* 1986: Dietmar Mögenburg
* 1987: Patrik Sjöberg
* 1988: Patrik Sjöberg
* 1989: Dietmar Mögenburg
* 1990: Artur Partyka
* 1992: Patrik Sjöberg
* 1994: Dalton Grant
* 1996: Dragutin Topić
* 1998: Artur Partyka
* 2000: Vjatsjeslav Voronin
* 2002: Staffan Strand
* 2005: Stefan Holm
* 2007: Stefan Holm
* 2009: Ivan Ukhov
* 2011: Ivan Ukhov
* 2013: Sergej Mudrov
* 2015: Daniil Tsyplakov
* 2017: Sylwester Bednarek
* 2019: Gianmarco Tamberi
* 2021: Maksim Nedasekau
* 2023: Douwe Amels

 |